སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་དགུང་གྲངས་༨༣ལ་ཕེབས་པའི་སྐུའི་འཁྲུངས་སྐར་དུས་ཆེན་གྱི་མཛད་སྒོར་མོན་གྷོ་འདོད་རྒུ་གླིང་བོད་མིའི་ས་གནས་འགོ་འཛིན་ནས་ལྕམ་སྐུ་སུ་ལེ་ཁ་ཏའི་ཀུམ་སྦ་རེ་མཆོག་མགྲོན་གཙོ་བོར་གདན་ཞུ་གནང་ཐུབ་ཡོད་པ་དང་།ས་གནས་སུ་ཕེབས་སྐབས་དགོན་སྡེ་ཁག་ལ་མཇལ་བཅར་ཞུས་ཡོད།སྐབས་དེར་གོང་འཁོད་ལྷན་ཚོགས་ཐོག་མཉམ་ཞུགས་ཐུབ་ཐབས་ཡོང་བའི་ཐད་གླེང་མོལ་གནང་ཡོད།དེར་བརྟེན་ས་གནས་འགོ་འཛིན་འཇིགས་མེད་ཚུལ་ཁྲིམས་ལགས་དང་མོན་གྷོ་འདོད་རྒུ་གླིང་ས་གནས་ནང་པའི་ཆོས་སྡེ་ཁག་གི་སྐུ་ཚབ་གྲྭ་བཙུན་གྲངས་༧དང་སྣེ་ཁྲིད་ཕྱག་རོགས་སུ་གཞིས་ལས་ཁང་གི་རྩིས་པ་བཅས་ལྷན་ཚོགས་བཞི་པའི་ཐོག་མཉམ་ཞུགས་དངོས་སུ་ཐུབ་པ་བྱུང་ཡོད།